২০০১ সালে ভূমি নিষ্পত্তি কমিশন আইন পাস হলেও তা প্রত্যাখ্যান করে এর সংশোধনীর দাবিতে দীর্ঘদিন ধরে পার্বত্য চট্টগ্রাম জনসংহতি সমিতি আন্দোলন করে। পরবর্তীতে এ বছর ৬ অক্টোবর সংশোধনী সংসদে পাস হয়। এরপর ভূমি বিরোধ নিষ্পত্তি কমিশন আইন তাদের কার্যক্রম শুরু করে। ইতোমধ্যে কমিশনের দুটি বৈঠকও অনুষ্ঠিত হয়। আর এই কমিশন কাজ শুরুর পর বাঙালি সংগঠনগুলোর মধ্যে বাঙালিদের উচ্ছেদ হওয়ার আশংকার কথা জানায়। ফলে বিভিন্ন সময় তারা হরতাল-অবরোধের মত কর্মসূচিও পালন করে।